ვარაზისხევი
ვარაზისხევი — აღმართი თბილისში, ვაკის რაიონში (ვერე). სამხრეთ-აღმოსავლეთიდან მოსაზღვრავს ვაკეს; ერთმანეთთან აკავშირებს ილია ჭავჭავაძის გამზირსა და გმირთა მოედანს. წარმოიშვა მდინარე ვერეს მიმდებარე ერთ-ერთი ხევის ამოვსების შედეგად 1950-იან წლებში. 1957 წელს აღმართი საბოლოოდ ჩადგა მწყობრში და უმოკლესი გზით დააკავშირა ვაკე გმირთა მოედანს და მისი მეშვეობით რკინიგზის სადგურსა და სანაპიროებს.